Sifferbo
Sifferbo er et byområde i Gagnefs kommun i Dalarnas län i Sverige beliggende nord for riksväg 70, nær grænsen til Borlänge kommun.

Historie 
Sifferbos historie går helt tilbage til 1500-tallet. Navnet betyder egentlig Sigfridsbo (efter bonden Sigfrid Persson) og blev skrevet Sefreboda henholdsvis Seffrebo i år 1668. I årenes løb er byen blevet stavet på 39 forskellige måder, hvor den seneste var Söffarbo. I byen har der tidligere arbejdet en lang række stenhuggere som har efterladt mange spor efter sig i form af stenbroer, gitterpæle, husgrunde og jordkældre.

Historiske billeder

Bebyggelsen 
Bebyggelsen domineres af falunrødmalede træhuse som står langs Bygattu, som er Sifferbos hovedgade. Byens centrum kaldes Smejholn og ligger ved krydset Bygattu / Sifferbovägen. Her står majstangen, som hejses på lørdagen før den rigtige midsommerdag. I slutningen af august afholdes Sifferbo Trippeln, som er Sifferbos eget triatlon. Dette træningstriatlon arrangeres siden 2006 og består af 360 meter svømning i søen Gimmen, 12,9 km cykling samt 4,4 km løb rundt om Änjansdalen.

Nutidige billeder

Referencer

Eksterne henvisninger 

Byer i Gagnefs kommun
Byer i Borlänge kommun